Diari Oficial de la Generalitat Valenciana


Sumari del DOGV 7342, del 20-08-2014 (2014/7464)

RESOLUCIÓ de 17 juliol de 2014, del president de l'Agència Valenciana del Turisme, de denegació d'ajudes destinades a l'impuls de la imatge de les destinacions turístiques de la Comunitat Valenciana en 2014
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7342

Data del DOGV
:   20-08-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7464


Data del document
:   17-07-2014

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 17 juliol de 2014, del president de l'Agència Valenciana del Turisme, de denegació d'ajudes destinades a l'impuls de la imatge de les destinacions turístiques de la Comunitat Valenciana en 2014 [2014/7464]  
Antecedents de fet  
Primer. Per la Resolució de 3 de març de 2014, del president de l'Agència Valenciana del Turisme, publicada en el Diari Oficial de la Comunitat Valenciana (núm. 7233), del dia 13 de març de 2014, es convoquen les ajudes destinades a l'impuls de la imatge de les destinacions turístiques de la Comunitat Valenciana en 2014.  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda acollides a l'esmentada resolució, que han donat lloc a la instrucció dels expedients que figuren en el document annex, adjunt a la present resolució.  
Tercer. D'acord amb el que establix l'article 10.2 de l'esmentada resolució, amb data 27 de maig de 2014, es va reunir la Comissió d'Avaluació d'Ajudes, que traslladava al director de l'Agència Valenciana del Turisme els acords adoptats per esta. Este últim, amb data 28 de maig de 2014, va elevar una proposta de resolució desfavorable a la concessió de les ajudes als sol·licitants que es detallaven en el document annex, en el qual figuraven els sol·licitants esmentats en el document annex de la present resolució.  
Quart. L'esmentada proposta de resolució va ser notificada als interessats, per mitjà de la publicació en el Diari Oficial de la Comunitat Valenciana, del dia 23 de juny de 2014, núm. 7301, que posa de manifest l'expedient als interessats i els concedix un termini de 10 dies per a la presentació d'al·legacions.  
Quint. Dins del termini establit han formulat al·legacions l'Ajuntament d'Altura, expedient número IDC-177-14, i l'Ajuntament d'Orihuela, en els expedients número IDA-160-14 i IDA-161-14. Els dits expedients no són objecte de la present resolució, ja que els sol·licitants no han formulat al·legacions que figuren en el document annex.  
Als anteriors antecedents de fet resulten aplicables els següents  
  
  
Fonaments de dret  
  
Primer. La Resolució de 3 de març de 2014, del president de l'Agència Valenciana del Turisme, publicada en el Diari Oficial de la Comunitat Valenciana (núm. 7233), del dia 13 de març de 2014, per la qual es convoquen les ajudes destinades a l'impuls de la imatge de les destinacions turístiques de la Comunitat Valenciana en 2014.  
Segon. La Llei 38/2003, de 17 de novembre, General de Subvencions, així com el seu reglament, aprovat pel Reial Decret 887/2006, de 21 de juliol, i l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen la bases reguladores per a la convocatòria i concessió d'ajudes per l'Agència Valenciana del Turisme, modificada per l'Orde 2/2013, de 27 de febrer, de la Conselleria d'Economia, Indústria, Turisme i Ocupació.  
Tercer. La competència per a dictar la present resolució la té el president de l'Agència Valenciana del Turisme, de conformitat amb el que establix l'article 5 apartat 2.h del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme.  
Quart. L'article 55.3 de la Llei 30/1992, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, en què s'especificaran les persones o altres circumstàncies personals que individualitzen els efectes de l'acte per a cada interessat.  
Quint. L'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat que els actes administratius siguen objecte de publicació, amb efectes de notificació, i així està previst en l'article 12.3 de la Resolució de 3 de març de 2014, per la qual es convoquen les presents ajudes, que establix que «quan l'elevat nombre de beneficiaris així ho aconselle, la notificació, tant de les propostes de resolució com de les resolucions, podrà ser substituïda per la publicació en el Diari Oficial de la Comunitat Valenciana».  
  
Vistos els anteriors antecedents de fet i fonaments de dret, resolc:  
  
I. Denegar la subvenció als sol·licitants que figuren en el document annex pels motius que s'indiquen.  
II. Publicar esta resolució en el Diari Oficial de la Comunitat Valenciana, amb efectes de notificació.  
Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos, a comptar a partir de l'endemà de ser notificada i, potestativament, podrà interposar-se un recurs de reposició davant del president de l'Agència Valenciana del Turisme, en el termini d'un mes, a comptar a partir de l'endemà de la recepció d'esta, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 17 de juliol de 2014.- El president de l'Agència Valenciana del Turisme: Máximo Buch Torralva.